**Előremutató fenntarthatósági politikája miatt a Ford immár nyolc éve szerepel a világ legetikusabb vállalatainak listáján**

* A Ford Motor Company 2017-ben immár zsinórban nyolcadik alkalommal került fel az Ethisphere Intézet által összeállított ‘A Világ Legetikusabb Vállalatai’ című listára
* A kitüntető cím a Ford fenntartható működését díjazza, amelynek fontos része a fenntarthatóan működő beszállítói lánc kialakítása, a felelős nyersanyag-beszerzés és az olyan kezdeményezések, mint például az Együttműködés a Tisztább Környezetért program
* Az Ethisphere Intézet minden évben kitüntetéssel díjazza a legnagyobb világvállalatok társadalmi felelősségvállalást, az etikus vállalati kultúrát és vállalatvezetési gyakorlatot

**Michigan, 2017. március 23.** – A Ford Motor Company idén immár zsinórban nyolcadik alkalommal került fel az Ethisphere Intézet által összeállított ‘A Világ Legetikusabb Vállalatai’ című listára. Ilyen sikersorozattal egyetlen más autógyártó sem dicsekedhet.

Az etikus magatartás és üzletmenet iránti elkötelezettség egyértelműen kitűnik a Ford azon programjaiból, amelyek célja az emberi jogok és a biztonságos munkaviszonyok biztosítása, a konfliktusövezetekből származó nyersanyagok mellőzése, vagy éppen az Együttműködés a Tisztább Környezetért kezdeményezés, ami fenntarthatóbbá formálja a Ford teljes beszállítói láncának működését.

A Ford arra ösztönzi beszállítóit, hogy vegyenek részt hosszú távú programjában, amelynek keretében meghonosíthatják a legjobb megoldásokat, képzést és értékelést kapnak, s mindezek révén nemcsak a törvény által előírt elvárásoknak, hanem a Ford szabványainak is megfelelhetnek.

“Szilárd etikai elveink és társadalmi felelősségvállalásunk alkotják üzleti filozófiánk alapját, amely világosan jelzi vásárlóink számára, mit is képvisel valójában a Ford,” nyilatkozta Bill Ford, a Ford Motor Company ügyvezető elnöke. “Ez az elismerés rávilágít vállalatunk alapértékeire, és egyértelműen jelzi, hogy munkatársaink nap mint nap helyes döntéseket hoznak.”

A Világ Legetikusabb Vállalatainak listáján olyan cégek szerepelnek, amelyek felismerték, hogy kedvező hatással lehetnek a társadalomra, és tevékenységükkel pozitív változásokat idéznek elő. E vállalatok munkatársai, befektetői, vásárlói és egyéb partnerei tisztában vannak ezekkel az értékekkel, és ezeket folyamatosan szem előtt is tartják.

“Az általunk díjazott vállalatok fontos tulajdonsága, hogy képesek újszerű válaszokat adni a változó társadalmi elvárásokra, a törvények és rendeletek folyamatos módosításaira és a geopolitikai helyzet változásaira,” vélekedett Timothy Erblich, a Ethisphere ügyvezető igazgatója. “Láttuk, hogyan reagál a Ford e kihívásokra, hogyan invesztál a helyi közösségekbe, és hogyan érvényesíti etikus szemléletmódját világszerte.”

Az Ethisphere Intézet kitüntetése mellett a Ford számos más elismerést is magáénak mondhat:

* [2017 World’s Most Admired Company by *Fortune*](http://beta.fortune.com/worlds-most-admired-companies/ford-motor-100000)
* 2016 [The](http://justcapital.com/just-explorer/) Just 100: America’s Best Corporate Citizens by *Forbes*
* [2016 America’s Best Employer by *Forbes*](https://www.forbes.com/companies/ford-motor/)
* [2016 Top Green Company](http://www.newsweek.com/green-2016/top-green-companies-us-2016) by *Newsweek*
* [2016 World’s Most Attractive Employer](http://universumglobal.com/rankings/company/ford-motor-company/) for Engineering and IT by Universum
* 2016 100 percent on the [Human Rights Campaign’s Corporate Equality Index](http://assets.hrc.org/files/assets/resources/CEI-2017-FinalReport.pdf?_ga=1.50853163.325891323.1488316955).

További információk az Ethisphere Intézet vizsgálati szempontjairól, valamint a teljes 2017-es lista a Világ Legetikusabb Vállalatairól: [www.ethisphere.com/worlds-most-ethical/wme-honorees/](http://ethisphere.com/worlds-most-ethical/wme-honorees/)

# # #

***A Ford Motor Company***

*A Ford Motor Company globális autóipari és mobilitási vállalat, amelynek központja a Michigan állambeli Dearborn. Az összesen mintegy 201.000 alkalmazottat foglalkoztató, világszerte 62 gyártóüzemet működtető vállalat alaptevékenysége a Ford személyautók, városi terepjárók (SUV) és haszongépjárművek, valamint a Lincoln luxusautók gyártása, értékesítése, finanszírozása és a velük kapcsolatos szolgáltatások biztosítása. Ugyanakkor a Ford lendületesen dolgozik az új lehetőségek kiaknázásán az elektromos autók, az önvezető járművek és a mobilitás területén. A vállalat a Ford Motor Credit Company révén pénzügyi szolgáltatásokat is nyújt. Amennyiben több információra van szüksége a Ford termékeiről és szolgáltatásairól, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

|  |  |  |
| --- | --- | --- |
| **Sajtókapcsolat:** | Györke Orsolya |  |
|  | **Ford Közép- és Kelet-**  **Európai Értékesítő Kft.**  1138 Budapest Népfürdő u. 22. |  |
|  | Tel: +36 1 2454 205 |  |
|  | email: [ogyorke@ford.com](mailto:ogyorke@ford.com) |  |